Հարավային Կորեայում վաճառվող օդափոխիչները ունեն ժամանակացույց, որը հնարավորություն է տալիս սարքավորմանը ավտոմատ անջատվել՝ հնարավոր դժբախտություններից խուսափելու համար
**Օդափոխիչից մահ** (կորեերեն՝ 선풍기 사망설), Հարավային Կորեայում տարածված հավատալիք, համաձայն որի գիշերը փակ սենյակում միացրած օդափոխիչը կարող է դժբախտություն բերել։ 

Լեգենդն ունի բարենպաստ ազդեցություն։ Ամառը Կորեայում տաք է և չոր, և թույլ առողջություն ունեցող մարդը կարող է շոգից մահանալ։ Օդափոխիչի «մեղքը» նրանում է, որ այն ընդլայնում է նախընտրելի ջերմության տարածումը, իսկ փակ սենյակում առկա խոնավությունը կարող է դառնալ վտանգավոր։ Այնուամենայնիվ, գոյություն ունեն երևույթի ազգային չհիմնավորված մեկնաբանություններ։

Այսպես, մինչև 1970-ական թվականները որևէ տվյալ չի եղել մահվան նմանօրինակ դեպքերի մասին։ Ենթադրվում է, որ այս հավատալիքը տարածվել է կորեական կառավարության կողմից՝ էլեկտրաէներգիա խնայելու նպատակով։

Պատճառներ
---------

Գոյություն ունեն լեգենդի մեկնաբանման հետևյալ տարբերակները։

* Միացված օդափոխիչը կարող է առաջացնել հիպոթերմիա՝ մարմնի ցրտահարում։
* Օդափոխիչը կարող է առաջացնել շնչահեղձություն՝ սենյակում առկա թթվածնի շարժի կամ ածխաթթու գազի ավելցուկի պատճառով։

Արձագանք
--------

Ամառային շրջանում կորեական ԶԼՄ-ները հաղորդում են օդափոխչից մահվան նորանոր դեպքերի մասին։

Այսպես, 1997 թվականի հուլիսին կորեական անգլալեզու *The Korea Herald* թերթը հայտնեց, որ մի քանի շաբաթ տևած շոգ եղանակի ժամանակ ամենաքիչը 10 մարդ է մահացել՝ օդափոխիչի միացրած լինելու պատճառով։ Այնուհետև դիտարկվում էր մի դեպք, համաձայն որի Սեուլի արևելքում շնչահեղձ է եղել 16-ամյա մի աղջիկ։ Որպես մահվան պատճառ նշված է եղել միացրած օդափոխիչը։ Հոդվածի վերջում տպված էր փորձագետի կոչը, ով խորհուրդ էր տալիս կորեական ընտանիքներին քնելուց առաջ անջատել օդափոխիչները, ամառային ամիսներին բաց պահել պատուհանները և հնարավորինս հեռու քնել օդափոխիչներից։

Սպառողների իրավունքների պաշտպանության կորեական ընկերությունը 2006 թվականին հայտնել է, որ Հարավային Կորեայում օդափոխիչների հետ կապված դեպքերը մտնում են ամառային ամիսներին տեղի ունեցող դժբախտությունների թոփ հնգյակի մեջ։ Հաղորդագրության մեջ նշված էր նաև, որ 2003 թվականից 2005 թվականներին գրանցվել է քնած ժամանակ շնչահեղձության 20 դեպքեր, որոնք կապված են եղել օդափոխիչի կամ օդորակիչի աշխատանքի հետ։

Հարավային Կորեայում արտադրվող օդափոխիչները ունեն ժամանակացույց, որը հնարավորություն է տալիս ավտոմատ անջատել օդափոխիչը՝ դժբախտ պատահարներից խուսափելու համար։ Օդափոխիչներ արտադրող կորեական խոշոր Shinil Industrial Co. ընկերությունը իր թողարկած ապրանքների վրա նշում է. «Այս ապրանքը կարող է առաջացնել շնչահեղձություն կամ հիպոթերմիա»։

Ծանոթագրություններ
------------------

1. ↑  "Fan Death". Snopes.com. 2011 թ․ հունիսի 6. Արխիվացված է the original 2012 թ․ ապրիլի 28-ին. Retrieved 2017 թ․ փետրվարի 17. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Grant Surridge (2004.09.22). "Newspapers fan belief in urban myth" (in անգլերեն). JoongAng Daily. Արխիվացված է the original 2007 թ․ հունվարի 10-ին. Retrieved 2017 թ․ փետրվարի 17. `{{cite web}}`: Cite has empty unknown parameter: `|dead-url=` (help)
3. ↑  Cecil Adams (12.9.1997). "Will sleeping in a closed room with an electric fan cause death?" (in անգլերեն). The Straight Dope. Արխիվացված է the original 2012 թ․ ապրիլի 28-ին. Retrieved 2017 թ․ փետրվարի 17. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Fan Death Claims Another Innocent Life ՅուԹյուբում
5. ↑  Justin Piercy (19.8.2008). "Urban legend: That fan could be the death of you" (in անգլերեն). Thestar.com. Արխիվացված է the original 2012 թ․ ապրիլի 28-ին. Retrieved 2017 թ․ փետրվարի 17. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  Jon Herskovitz (9.7.2007). "Electric fans and South Koreans: a deadly mix?" (in անգլերեն). Reuters. Արխիվացված է the original 2012 թ․ ապրիլի 28-ին. Retrieved 2017 թ․ փետրվարի 17. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* FanDeath.net (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 2778970660 |

 |